Kitija Auziņa

Kitija Auziņa (født 23. september 1996) er en latvisk langrennsløper. Hun vant 5 km klassisk, sprinten i fri teknikk i februar og 5 km klassisk under det latviske mesterskapet på ski i 2019. 
Hun konkurrerer mye på rulleski også, og kom på andreplass i Verdenscupen på rulleski 2020.


== Idrettskarriere ==
Auziņa fikk sølv på 5 km fri teknikk under det latviske mesterskapet i langrenn i 2012, bak Inga Daushkane. Hun fikk sølv på både 5 km fri teknikk og 5 km klassisk under under det latviske mesterskapet i 2013. Hun deltok i Vinter-EYOF 2013 i Romania, og kom der på 39.-plass på 5 km klassisk, 41.-plass på 7,5 km fri teknikk og 52.-plass på sprinten. Hun deltok også i Ski-VM 2013, der hun kom på 25.-plass på lagsprinten, sammen med Inga Daushkane. Den 6. februar 2013 debuterte hun i Skandinavisk Cup, med en 32.-plass. 
I 2014 fikk hun bronse på sprinten i fri teknikk i det latviske mesterskapet, og hun kom på 13.-plass på 5 km fri teknikk og 17.-plass på 5 km klassisk. I 2015 fikk hun bronse på 5 km klassisk i det latviske mesterskapet, og hun fikk sølv på sprinten. Hun kom på femteplass på 5 km fri teknikk og fjerdeplass på 10 km fri teknikk. Under Junior-VM på ski 2015 kom hun på 57.-plass på sprinten og 62.-plass på 5 km fri teknikk. Hun kom på 31.-plass i Juniorverdenscupen i rulleski 2015.Hun kom på 11.-plass i Juniorverdenscupen i rulleski 2016. Hennes beste plassering i det latviske mesterskapet i 2016 ble en sjetteplass på sprinten, og hun deltok i tre renn i Skandinavisk Cup 2016, der hun fikk en 69.-plass som beste plassering.Hennes beste plassering i det latviske mesterskapet i 2017 sølv på sprinten, og hun fikk flere andre topp seks plasseringer. Hun deltok for landet sitt under Ski-VM 2017 i Lahtis, der hun ble nummer 6 i kvalifiseringen. Hun startet likevel ikke på 10 kilometer klassisk, som dette var en kvalifisering for. Høsten 2017 kom hun på 19.-plass i Verdenscupen på rulleski 2017.Hun deltok i U23-VM på ski 2018, og endte der på 49.-plass på sprinten. Hun fikk en ny medalje i det latviske mesterskapet i 2018, der hun kom på andreplass på 15 km klassisk, bak Patricija Eiduka. Hun deltok i Verdenscupen på rulleski 2018, og kom denne gangen på 10.-plass totalt. Hun vant 5 km klassisk, sprinten i fri teknikk i februar og 5 km klassisk under det latviske mesterskapet på ski i 2019, og hun fikk sølv på sprinten i fri teknikk i januar og sprinten i klassisk stil. På 15 km klassisk fikk hun bronse.Før 2019/20-sesongen kom hun på tiendeplass i Verdenscupen på rulleski 2019. I august 2019 deltok hun i VM på rulleski 2019, og kom der på 16.-plass på 10 km klassisk, 15.-plass på sprinten og 18.-plass på 15 km fellesstart. Hun fikk sølv på 5 km fri teknikk og på sprinten under det latviske mesterskapet på ski 2020.Hun vant sprinten i Madona og fikk flere pallplasser under Verdenscupen på rulleski 2020, og kom på andreplass i verdenscupen totalt, kun slått av estiske Johanna Udras.Hun representerte Latvia under Ski-VM 2021 i Oberstdorf, der hun kom på sjuendeplass i kvalifiseringen i fri teknikk, som de lavest rangerte utøverne måtte gjennom. Hun ble dermed kvalifisert for 10 km fri teknikk senere i mesterskapet.
Under Vinter-OL 2022 i Beijing, ble hun nummer 76 på sprinten.


== Referanser ==


== Eksterne lenker ==
(en) Kitija Auzina – Olympedia 
(en) Kitija Auzina – FIS (langrenn)